കോലാപ്പൂർ ജില്ല

ഇന്ത്യയിലെ മഹാരാഷ്ട്ര സംസ്ഥാനത്തിലെ ഒരു ജില്ലയാണ് കോലാപ്പൂർ ജില്ല (മറാത്തി ഉച്ചാരണം: [kolʱaːpuɾ]). കോലാപ്പൂർ നഗരമാണ് ഇതിന്റെ ജില്ലാ ആസ്ഥാനം.
ഭൂമിശാസ്ത്രം
കോലാപ്പൂർ പൂനെ ഡിവിഷന്റെ ഭാഗമാണ്. പഞ്ചഗംഗ നദിക്ക് സമീപമാണ് ഇത് സ്ഥിതി ചെയ്യുന്നത്. വടക്ക് സാംഗ്ലി ജില്ലയും, രത്നഗിരി ജില്ലയും, പടിഞ്ഞാറ് സിന്ധുദുർഗ് ജില്ലയും, കിഴക്ക് കർണാടക സംസ്ഥാനവുമാണ് ഇതിന്റെ അതിർത്തികൾ.ഘടപ്രഭ, താമ്രപർണി, ദുദ്ഗംഗ, കൃഷ്ണ, ഭോഗവതി, വർണ്ണ, കസരി, പഞ്ചഗംഗ, വേദഗംഗ, കുംഭീ നദികൾ ഈ ജില്ലയിലൂടെ ഒഴുകുന്നു. ഭോഗവതി നദിയിലാണ് രാധാനഗരി അണക്കെട്ട്.
ചരിത്രം
ഇന്ത്യയിലെ ബ്രിട്ടീഷ് ഭരണകാലത്ത് കോലാപ്പൂർ ഒരു നാട്ടുരാജ്യമായിരുന്നു. 1894 മുതൽ 1922 വരെ ഷാഹു മഹാരാജ് ഇത് ഭരിച്ചു. സംസ്ഥാനത്തിന്റെ വികസനത്തിനായി അദ്ദേഹം പ്രവർത്തിച്ചു. മറാഠി ചലച്ചിത്ര വ്യവസായത്തിന്റെ ഒരു കേന്ദ്രമായിരുന്നു കോലാപ്പൂർ. 'ചിത്രനഗരി' എന്നാണ് ഇത് അറിയപ്പെട്ടിരുന്നത്. ഇത് ഇപ്പോൾ ഭൽജി പെൻഡാർക്കർ ചിത്രനഗരി എന്നാണ് അറിയപ്പെടുന്നത്.

അവലംബം

വർഗ്ഗം:മഹാരാഷ്ട്രയിലെ ജില്ലകൾ